Il-kmandant militari tal-Alleanza tat-Tramuntana, in-NATO, fl-Ewropa ħareġ twissija dwar il-preżenza dejjem tikber ta’ truppi Russi fuq il-fruntiera tal-Ukrajna. Hu qal li jinsab imħasseb dwar it-theddida għar-reġjun tal-Moldova, Trans Dniester. Ir-Russja ddikjarat li l-forzi tagħha jinsabu f’konformità mal-ftehim internazzjonali. It-twaqqif tagħha sar bi ftehim li sar biex il-Krimea tinfired mill-Ukrajna u tingħaqad mar-Russja, wara t-tneħħija tal-President Ukren favur ir-Russja. L-Ambaxxatur Russu għall-Unjoni Ewropea qal li d-dinja m’għandhiex għalxiex tibża’ mir-Russja wara l-Krimea ingħaqdet magħha. Vladimir Chizhov caħad li suldati Ukreni qed jinżammu ostaġi f’bażijiet militari fil-Krimea.